Chitsitsinho, nhende, chitende chikamu chetsoka chiri kumashure nechepasi panotsika uye panogonya gumbo richiita tsoka. VaLenje vanoti chishishilo kana chishindi kureva chitsitsinho. VaZigula vanoti chisigino (heel of foot) kureva chitsitsinho. VaNyarwanda vanoti igitsitsino (heel) kureva chitsitsinho. VaWanga vanoti oshisisiro (n. heel) kureva chitsitsinho. VaGungu vanoti Kisinde (foot print, track, trail) kureva chidhindo chetsoka. MaZulu vanoti isintende (n. heel) kureva chitsitsinho. Mururimi rweNyungwe vanoti mdzayo (n. sole) kureva pasi petsoka.